**2019/2020. évi Budapest Ösztöndíj Program**

**Választható szakdolgozati témakörök**

1. Az önkormányzati ellenőrzés lehetőségei az önkormányzati érdekkörbe tartozó gazdasági társaságok esetében
2. Az önkormányzati belső ellenőrzés javaslatainak nyomon követési rendszere
3. Az önkormányzati társaságoknál az integritási felelős, a megfelelőségi felelős (compliance) és a biztonsági szervezetek szükségessége, egymással, illetve a belső ellenőrzéssel való együttműködése
4. Budapest Főváros Önkormányzatának európai uniós forráselérési lehetőségeinek összehasonlítása a 2014-2020 és 2021-2027 közötti időszakban
5. A kibocsátás-csökkentés, energiahatékonyság-javítást, energiafelhasználás-csökkentést célzó európai uniós forrás felhasználásával megvalósuló projektek elemzése
6. Budapest Főváros sugaras-gyűrűs közúti főhálózat hiányzó elemeinek kiépítése, a Körvasút menti körút és a délkelet-pesti kerületeket összekötő út fejlesztésének lehetőségei
7. Felelős, értékteremtő közbeszerzés – különös tekintettel az eljárásokban alkalmazható fenntarthatósági szempontokra
8. A közbeszerzés, mint eszköz a fenntartható fejlődést és fenntartható fogyasztást célzó stratégiák szolgálatában
9. A részekre bontás tilalmának vizsgálata a Közbeszerzési Döntőbizottság határozatainak tükrében
10. A közszolgálati és közalkalmazotti jogviszony, valamint a munkaviszony összehasonlítása (létesítés, jogviszony fenntartás, megszüntetés)
11. Családbarát Budapest
12. Az időskor időszerű szociálpolitikai kérdései és az ebből adódó feladatok
13. A városmarketing helye és szerepe a közösségépítésben
14. Budapest nemzetközi megítélése a turisták és turistaszervezők között
15. A turizmusfejlesztés budapesti kihívásai
16. A budapesti szabadidő- és versenysport intézményes kapcsolódási lehetőségei
17. Budapest korosztályokra épített szabadidősport-fejlesztési koncepciója
18. Az Európai Fővárosok és Városok Sportszövetsége (ACES) sportfőváros kezdeményezés adta lehetőségek Budapest számára és nemzetközi összehasonlításban
19. A fővárosban működő középfokú köznevelési intézmények (gimnáziumok, szakképző iskolák, kollégiumok), illetve gyógypedagógiai intézmények jogutód intézményi rendszerének kutatással egybekötött vizsgálata, rendszerezése
20. A Főpolgármesteri Hivatal irattárában elhelyezett vizsgadokumentumok elektronikus rendszerezésének, kezelésének lehetősége
21. Az intézményi modell átalakításának szükségessége a fokozott ápolást igénylő, tartósan fekvőbeteg-ellátásra szoruló megnövekedett lakossági igények függvényében
22. A Fővárosi Önkormányzat hajléktalan-ellátó rendszere
23. A fővárosi önkormányzat költségvetési gazdálkodásának elemzése 2014-2018. években
24. Az önkormányzati ingatlanokkal történő vagyongazdálkodás alapvető irányai, tekintettel az ingatlanok forgalomképességére, valamint az önkormányzat által ellátandó feladatokra; a vagyongazdálkodási tevékenység szervezeti megosztása
25. Az önkormányzati vagyongazdálkodás lehetőségei a jogi keretek tükrében
26. A Fővárosi Önkormányzat tulajdonában álló gazdasági társaságokkal kapcsolatos tulajdonosi döntéshozatal sajátosságai
27. Budapest az okos várossá válás útján
28. Város-Duna kapcsolat fejlesztésének lehetőségei Budapesten
29. Budapest, mint kompakt város – a város sétálhatóvá tételének lehetőségei, hatásai
30. Geopolitikai folyamatok hatása Budapest fejlődésének történetében
31. A körkörös gazdaság (circular economy) megvalósításának lehetőségei Budapesten
32. Egy konkrét, fejlesztés vagy átalakulás előtt álló kiemelt városi terület komplex tervezése a településfejlesztési és településrendezési eszközök alkalmazásával
33. Kiemelt fővárosi közterület/ek komplex tervezése az önkormányzati infrastrukturális fejlesztésekhez kapcsolódóan
34. Üres vagy alulhasznosított önkormányzati tulajdonú ingatlanok – telek vagy foghíjtelek vagy épület – fejlesztése közösségi funkcióval (pl. közterület, városi zöldfelület, szabadtéri sportterület, ill. hajléktalanszállás, szociális bérlakás, nyugdíjasház, co-house, co-working, inkubátorház) vagy profittermelő hasznosítással (pl. szálloda, iroda, kereskedelem, parkolóház)
35. Emblematikus közterületi berendezések arculati terve (pl. fővárosi infó pont, szezonális rendezvény vagy kereskedelmi pavilon, egyéb közterületi berendezési tárgyak, utcabútorok, egyedi köztéri dizájn elemek)
36. Városi közterületek fejlődésének története (különös tekintettel a közterületek használatára, a változó társadalmi igényekre és a közterületen megjelenő funkciókra)
37. A fővárosi TÉR\_KÖZ pályázat eredményei és hatásai
38. A TÉR\_KÖZ pályázat megvalósult projektjeinek elemzése pl. társadalmi (közösségi részvétel a fejlesztésekben, közösségi tervezés tapasztalatai) vagy gazdasági (profittermelő funkciók megjelenése, fenntarthatóság) és környezeti szempontból
39. Történeti városrészek fejlődésének bemutatása, különös tekintettel a vizsgált területre ható történelmi, társadalmi, gazdasági folyamatoknak és az adott korok városfejlesztési elképzeléseinek elemzésére
40. Az építészeti örökségvédelem alatt álló építmények, területek értékőrző hasznosítása
41. Védett városrészek összképének alakulását befolyásoló jogszabályi, gazdasági, társadalmi stb. hatások vizsgálata; javaslat a negatív jelenségek megszüntetésére
42. Energiatudatos értékőrzés lehetséges megoldásai az építészeti örökségvédelem területén
43. A fák életciklusait követő értékmeghatározás lehetőségei, javaslat a legelterjedtebb városi fák amortizációs kulcsának meghatározására
44. A város tisztaságának definíciója Budapesten – köztisztasági problémák vizsgálata más európai fővárosok tükrében

(Hogyan határozzák meg más országokban a tisztaság definícióját? Hogyan ellenőrzik a város tisztaságát? Milyen technológiával tisztítják a különböző területeket, eszközöket (utak, kerékpárutak, padok, hulladékgyűjtők)? Milyen megoldást dolgoztak ki a közterületi szelektív gyűjtésre?)